
ОУ „Св. Паисий Хилендарски“ – Горно Дряново с гордост съобщава, че е одобрена за финансиране по Проектно предложение № BG-RRP-1.015-079 по Процедура за предоставяне на средства от Механизма за възстановяване и устойчивост BG-RRP-1.015 „Училищна STEM среда“.
Общата стойност на финансирането е 181800 лева, които ще бъдат насочени към изграждане и модернизиране на учебна среда в направленията „Математика и информатика“ и „Природни науки“.
Проектът цели да създаде съвременна, технологично оборудвана STEM среда, която да подпомага развитието на учениците в областта на науката, технологиите, инженерството и математиката, като по този начин допринася за повишаване на качеството на образованието и иновативните практики в училището.

ОУ „Св. Паисий Хилендарски“ – Горно Дряново  продължава своята мисия да подготвя младите хора за бъдещето чрез знания, изследователски дух и любов към науката.

